Biddag en Gebedsgeleentheid - PvR Geloofsfamilie
Gepubliseer deur PVR Admin op 12 Oktober 2016 om 15:00
Ons nooi jou om Donderdag 13 Oktober vanaf 06:00 - 19:00 jouself deur die loop van die dag aan die Here toe te wy in gebed en vas. Ons nooi jou ook om die dag af te sluit met ’n gebedsbyeenkoms om 19:00 by ons gemeentesentrum.
Wat is “vas”? As jy kan en kans sien sou jy ook kon vas vir hierdie tyd. Waarom vas? Vas is ’n gebruik waardeur ek van my daaglikse roetine afwyk om sodoende herinner te word om op die Here te fokus. Daar is verskillende maniere waarop ’n mens kan vas. Jy sou kon vas deur glad nie te eet nie, of net nie vaste kos te eet nie, of sekere kosse wat jy geniet nie te gebruik nie (bv koffie/tee ens). Jy sou ook kon vas deur sekere dinge nie te doen nie. (Bv, Om so min as moontlik te sit, nie radio te luister nie ens.) Wat ookal jou sal help om deurlopend van die Here bewus te bly.
GEBED EN VAS: More van 06:00 tot 19:00
GEBEDSBYEENKOMS: 19:00 - 20:00 by die Gemeentesentrum.
Kom ons neem as Geloofsfamilie hande in gebed en verootmoediging!
Gemeenteraad en Bedieningspan